**פרוטוקול ישיבת הנהלת אגודת מים לישראל מס 6**

**נערכה במשרדי אגודת המים עמק חרוד בתאריך 04/09/2024**

**משתתפים:**  איתן ברושי, הלל גרוסר, צביקה גרבר, חזי אנטיגנוס, , איתן שדה, , עופר גור, ידין כהן, ניצן דהן, רון יצחקי, דב קוזניצוב, כרמל יוגב, אורן עמיאל.

**חסרים :** ניר וילק, יועד לודר, מאיר ברוקנטל, עזרא סדרנסקי, שבתאי גלס, ליאור ברוטנשטיין, אורי נעמתי, יענקל'ה מוסקוביץ, אייל סהר, דוד צפרירי, אילנה דרור.

**מוזמנים:** עו"ד אבנר צור, עו"ד תמיר סלע (בזום), צביקי נור, שרון פישביין, דניאל קלוסקי (ארגון מגדלי פירות הדר),

**סדר היום:**

1. פרוטוקול ישיבה קודמת מתאריך 18/07/2024 – אושר
2. סקירה של הילל גרוסר על אגודת המים בעמק חרוד:
   1. באגודה חברים 9 בעלים, מעבדים כ-85 אלף דונם, 65 אלף דונם מושקים.
   2. מספקים גם לבית וגם לחקלאות.
   3. מרבית המים מליחים. קיימת המלחה קבועה של 3-5 מ״ג בשנה.
   4. מתקבלים קולחים מתשלובת הקישון, 18 מלמ"ק בשנה, 300 מ״ג כלור.
   5. לאור ההמלחה ואיכות מים לבית שעברו את 400 מ״ג כלור הוחלט על מתקן התפלה. מתקן ההתפלה בהיקף של 4 מלמ"ק בשנה. הבניה החלה בקיץ 2022. ההקמה הסתיימה בשנה האחרונה. איכות המים המסופקים 140 מ"ג כלור,

600-700 מק״ש.

1. סקירה של איתן:
   1. קידום חוק המים - במהלך פגרת הכנסת צפויים דיונים בוועדת הכלכלה ופגישות עם שר החקלאות ואנשי אגף התקציבים.
   2. המטרה היא להגיע לאישור בקריאה ראשונה. לאחריה יחול דין רציפות, גם אם הכנסת תפוזר.
2. מתווה ספק כפרי רב יישובי במגזר הכפרי (מים לבית):
   1. אורן, עו"ד אבנר צור ועו"ד תמיר סלע הציגו את המלצות הצוות המקצועי שעסק בנושא ואת הצעדים הנגזרים ממנו (צורף לחומר הזימון לישיבת ההנהלה).
   2. הוצג הצורך בהגשה של מספר פניות לרשות המים במקביל, כדי ליצור עילה לתביעה.

הוחלט: לקדם את הצעדים המומלצים ע"י הצוות המקצועי: פניה של מספר גופים לקבל רישיון מרשות המים. עו"ד תמיר סלע יכין את מכתבי הפניה עבור האגודות האזוריות והאגודות הישוביות.

1. עדכון תעריפים החל מ01/07/2024
   1. בעדכון זה לא בוצע עדכון של העלויות המוכרות למפיקים.
   2. הוצגה ההתכתבות עם רשות המים בדרישה לעדכון העלויות.

הוחלט: להמשיך בקו התקיף כולל פניה לערכאות.

רשם: אורן עמיאל